eo br en pt es es es fr hu en nl en pl ca de ru de eo eo eo eo eo eo eo hbs_lat ro es eo eo eo eo eo eo eo eo eo eo eo eo eo eo es es eo eo eo eo eo eo it eo eo eo eo eo et eo en eo eo eo eo eo eo eo eo eo eo eo eo eo eo eo eo eo eo eo eo eo eo eo en es es es eo en et eo eo eo eo eo nl nl eo eo eo en eo eo eo tr eo en
Aktivu • Tutmonda Esperantista Junulara Organizo
TEJO vivas de siaj aktivuloj kaj esti aktiva en TEJO donas al vi ŝancon renkonti multajn junajn aktivulojn el aliaj landoj, ekhavi spertojn, kiuj utilos al vi ankaŭ poste, kaj progresigi la celojn kaj idealojn de la Esperanto-movado. Ekzistas multe da eblecoj helpi TEJO-n en ĝia agado. Se vi estas en TEJO-aĝo, nepre membriĝu kaj se vi aktivemas ne maltrafu la ŝancon kunlabori en la pluraj agadkampoj de TEJO.
Estas komisionoj pri diversaj temoj, ekzemple Pasporta Servo, Landa Agado, Kulturo, Informado, Scienca kaj Faka Agado, Adoleska Agado, Homaj Rimedoj… vidu ĉi tie la tutan liston de komisionoj, kaj priskribon de la agado en komisiono.
Nia ĉefa renkontiĝo estas la Internacia Junulara Kongreso, kiu okazas ĉiujare julie aŭ aŭguste en malsama lando. Krom ĝi okazas multaj aliaj aranĝoj. Vi povas trarigardi la liston de baldaŭaj eventoj. Se vi mem volas organizi ion, vi povas legi multajn dokumentojn pri organizado de eventoj.
Trejnado de aktivuloj estas daŭra bezono, kiel en ĉiu junulara organizo. Se vi spertas pri certaj kampoj kaj ŝatus trejni, TEJO ĝojos oferti al vi okazon. TEJO organizas aktivulan trejnadon kaj en apartaj seminarioj kaj kadre de junularaj renkontiĝoj. Aldone al seminarioj ankaŭ disponeblas retaj trejnadoj por la lertiĝemuloj kaj elŝuteblaj trejnadmaterialoj, se vi ŝatus surloke organizi ĉeestan trejnadon.
Taskoj el la laborplano
Vi povas helpi la realigadon de la laborplano de TEJO. Rigardu la tabelon de la farendaj taskoj laŭ la nuna laborplano.
Se vi preferas helpi el via hejmo kaj volas praktiki vian lingvokonon, nepre aliĝu al nia traduka teamo. TEJO ĉiam havas multon por traduki, ekzemple informilojn, retpaĝojn, aŭ kampanjojn.
La komisiono pri eksteraj rilatoj faras konkretan laboron pri videbligo de Esperanto kaj TEJO ekster la Movado kaj kreas ligojn kun pluraj organizoj kaj platformoj. La Komisiono pri Eksteraj Rilatoj ebligas al vi ne nur sukcese informi pri Esperanto sed ankaŭ renkonti gravulojn en oficialaj instancoj, samkiel pliriĉigi personan sperton en komunikado kaj reprezentado.
Se vi havas ideojn (proponojn, sugestojn, konstruajn kritikojn, necesojn…) pri ajna temo rilate al Esperanto, kunhavigu ilin en sociaj retoj per la kradvorto #IdeoPorEsperanto por ke aliaj povu realigi ilin aŭ vi trovu homojn por projekto; eventuale ankaŭ eblas trovi ideojn kiujn materiigi en la datumujo de ideoj de TEJO, kiun ni kreas pere de viaj kontribuoj.
Niaj eldonaĵo Kontakto kaj ene de ĝi movada TEJO Tutmonde diskutas sociajn kaj movadajn temojn gravajn por la junularo. Iliaj redaktoroj havas la taskon daŭre liveri interesajn, scivoligajn kaj malenuajn materialojn. Per kunlaboro en kolektado de tiaj materialoj vi povas mem lerni multon novan kaj helpi al la legantoj fari same.
Foje ni serĉas homojn por iuj konkretaj taskoj. Por ekscii pli bonvolu rigardi la liston de aktualaj proponoj aktivi.
Kaj se vi havas novan ideon, simple kontaktu nin! Ni povas helpi realigi vian ideon, interalie pere de la Fonduso Trampolino.
Fot. ĉefa Łukasz Żebrowski, el reta fotaro de Pola Esperanto-Junularo, CC-BY-SA
Aktivu en TEJO kaj kaptu ŝancon renkonti junajn aktivulojn el aliaj landoj!
Ĉu vi ŝatus finance helpi agadon de TEJO? Jen la ebloj!
Tutmonda Esperantista Junulara Organizo (TEJO)
3015 BJ  Rotterdam, Nederlando
TEJO en via lando
Argentino ∙ Aŭstrio ∙ Brazilo ∙ Britio ∙ Bulgario ∙ Burundo ∙ Ĉeĥio ∙ Ĉinio ∙ Danio ∙ Finnlando ∙ Francio ∙ Germanio ∙ Grekio ∙ Haitio ∙ Hispanio kaj Katalunio ∙ Hungario ∙ Irano ∙ Israelo ∙ Italio ∙ Japanio ∙ Kanado ∙ Kongo (Dem. Resp.) ∙ Korea Resp. ∙ Kroatio ∙ Kubo ∙ Litovio ∙ Madagaskaro ∙ Meksiko ∙ Nederlando ∙ Nepalo ∙ Norvegio ∙ Pollando ∙ Portugalio ∙ Rumanio ∙ Rusio ∙ Serbio ∙ Slovakio ∙ Svedio ∙ Togolando ∙ Ukrainio ∙ Usono ∙ Vjetnamio
Krea Komunaĵo BY-SA 2014
Designed by WPlook Studio